EkBass/fiwiki-20250220-pages-articles huggingface dataset:
Killinkoski

thumb|Killinkosken kirkko. Killinkoski on kylä Virroilla ja entinen taajama. Kilinkoski sijaitsee kantatie 68:n varrella, Virtain ja Ähtärin puolessavälissä. Se on Hämeen pohjoisin kylä. Kylässä asuu noin 200 ihmistä. Palveluja Killinkoskella on alakoulu, päiväkoti ja kyläkauppa Killinjätti. Syyskuuhun 2014 asti kylässä oli Osuuspankin konttori.Killinkosken konttori sulkee ovensa Osuuspankki 7.8.2014. Viitattu 26.1.2016. Killinkosken perinteinen työnantaja on P. G. Holmin vuonna 1886 perustama nauhatehdas, josta on kehittynyt nykyinen Inka Oy. Kun tehdas ei ollut vielä automatisoitu, kylän koulussa oli parhaimmillaan yli 500 oppilasta. Nykyään koulussa on enää yläluokka (3.-6.) ja alaluokka (1.-2.) ja kaksi opettajaa, joista toinen toimii koulunjohtajana. Koulun yhteydessä on myös päiväkoti. Killinkoskella on puukirkko, jonka on suunnitellut Josef Stenbäck, ja se valmistui 1928. Stenbäck piirsi myös alkuperäisen nauhatehtaan. Kylässä on ollut myös puuhiomo ja Suomen ensimmäinen makaronitehdas. Killinkoski valittiin Pirkanmaan vuoden kyläksi 2005. Killinkosken tehdasyhdyskunta kuuluu Museoviraston luokittelemiin valtakunnallisesti merkittäviin rakennettuihin kulttuuriympäristöihin.Museovirasto == Katso myös == *Killinkosken työväentalo ==Lähteet== ==Aiheesta muualla== * Kylän kotisivu, Killinkoski.fi * Killinkosken rakennusinventointi 2009 pdf ===Kirjallisuutta=== *Postinen, Vesa ym. (toim.): Killinkosken kyläkirja. Killinkosken kyläyhdistys, 2005. ISBN 952-91-8822-6. *
Fujitsu

pienoiskuva|upright|Fujitsun pääkonttori Tokiossa. Fujitsu Limited () on vuonna 1935 perustettu japanilainen yritys. Fujitsu on maailman toiseksi suurin IT-palvelutoimittaja, joka työllistää 170 000 palvelu- ja järjestelmäosaajaa 70 maassa. == Historia == Vuonna 1935 perustetun yhtiön pääkonttori on Tokiossa. Maaliskuussa 2010 päättyneellä tilikaudella konsernin liikevaihto oli 35,4 miljardia euroa. Noin kaksi kolmasosaa liikevaihdosta tulee Japanista ja vajaa 15 prosenttia Euroopasta. Suomessa Fujitsu toimii nimellä Fujitsu Finland Oy. Vuonna 2009 yhtiö sopi kiintolevyvalmistuksen myynnistä Toshiballe. Vuonna 2022 yhtiö kertoi aikomuksesta lopettaa suurtietokoneiden valmistuksen ja myynnin vuoteen 2030 mennessä. Yhtiöllä on vielä tulossa vuonna 2024 uusi GS21-sarjan suurtietokone. Samalla yhtiö kertoi Unix-palvelinjärjestelmien lopettamisesta vuoteen 2029 mennessä. Gartnerin Philip Dawsonin mukaan Linux on korvannut Unixin, mutta suurtietokoneille vastaavaa vaihtoehtoa ei ole. SPARC-suorittimia käyttävien palvelinten tuki päättyy vuonna 2034, joka on sama ajankohta kuin Solaris-käyttöjärjestelmän tuen. Fujitsu Uvance on yhtiön tarjoama pilvipalveluratkaisu. == Tuotteet == Yhtiö on kehittänyt ja valmistanut Fujitsu FR- ja Fujitsu FR-V -suorittimia. Yhtiö on valmistanut supertietokoneita kuten SPARC-suorittimiin pohjautuvan K computerin sekä ARM-suorittimiin perustuvan Fugakun. Yhtiö on valmistanut Japanin ensimmäisen tietokoneen FACOM100:n (1954). FACOM100:n seuraajat olivat FACOM128A ja FACOM128B, joista jälkimmäistä ylläpidetään edelleen. Yhtiöllä on myös suurtietokoneiden malleja. Yhtiö on valmistanut tietokoneita, kuten FM Towns, ja FM Towns Marty -pelikonsolia. Tietokoneita: * FM-8 (1981) * FM-11 * FM-7 * FM77AV * FM R Series * FM Towns * FMV-TOWNS == Kuvia == File:Fujitsu FACOM 201 Parametron Computer - Ridai Museum of Modern Science, Tokyo - DSC07668.JPG|FACOM 201 File:京の全貌 2012 (8290186475).jpg|K computer File:FMTOWNS 2F.jpg|FM Towns == Katso myös == * Fujitsu Siemens Computers == Lähteet == == Aiheesta muualla == * Yrityksen verkkosivut *
Viiskulma

Viiskulma ( eli "Viisreuna") on viiden kadun (Laivurinkatu, Pursimiehenkatu, Fredrikinkatu, Laivurinrinne ja Tarkk’ampujankatu) risteys Helsingissä, Punavuoren ja Ullanlinnan kaupunginosien rajalla. Viiskulma on perinteisesti tunnettu maamerkkinä ja nykyisin useista sen lähistölle keskittyneistä eri musiikkityyleihin erikoistuneista levykaupoista. Sen ympärillä on kulttuurihistoriallisesti arvokkaita rakennuksia. Yhdessä kulmassa oli aikoinaan elokuvateatteri Merano. Lähellä Viiskulmaa Pursimiehenkadun varrella sijaitsee myös Viiskulman terveysasema. == Lähteet == == Aiheesta muualla == Luokka:Helsingin aukiot ja torit Luokka:Punavuori Luokka:Ullanlinna
Operaatio Mobilisaatio

Operaatio Mobilisaatio (lyh. OM) on kansainvälinen kristillinen lähetysjärjestö, joka toimii lähes 150 maassa sekä Logos Hope- ja Doulos Hope -lähetyslaivoilla. OM:n näkynä on, että Jeesusta seuraavia yhteisöjä syntyisi sinne, missä evankeliumia on julistettu vähiten. OM haluaa osoittaa Jumalan rakkautta evankelioiden, istuttamalla seurakuntia, opetuslapseuttamalla, edistämällä oikeudenmukaisuutta sekä tehden kokonaisvaltaista kehitys- ja avustustyötä. Maailmanlaajuisesti OM tekee yhteistyötä paikallisen seurakunnan kanssa, rohkaisten ja tukien paikallisia uskovia. Mikäli kohdemaassa ei ole kristittyjä tai kristittyjen keskinäistä yhteyttä, OM pyrkii istuttamaan uusia seurakuntia. Suomessa OM on Suomen Evankelisen Allianssin ja Suomen lähetysneuvoston jäsenyhteisö. == Historia == OM:n juuret löytyvät Yhdysvalloista, missä rouva Clapp rukoili 15 vuotta, että Jumala pelastaisi paikallisen lukion oppilaita ja lähettäisi heitä lähetystyöhön. Eräänä päivänä hän lähetti Johanneksen evankeliumin George Verwerille, joka oli yksi lukiolaisista. Kolme vuotta myöhemmin George antoi elämänsä Jeesukselle. Kesällä 1957 19-vuotias George ja hänen kaksi ystäväänsä ajoivat pakettiautolla Meksikoon mukanaan 15 000 espanjankielistä Johanneksen evankeliumia. Ihmiset olivat niin avoimia Meksikossa evankeliumille, että maahan avattiin kristillinen kirjakauppa ja evankelioivat radiolähetykset alkoivat. 1960-luvun alkupuolella George muutti Espanjaan ja näky kansainvälisestä evankeliointi- ja koulutusjärjestöstä sai alkunsa. Työ levisi nopeasti Euroopassa ja alkoi Lähi-idässä vuonna 1963 ja seuraavana vuonna Intiassa. OM:n laivatyö alkoi vuonna 1970 ja niin kaikki maailman rannikkomaat olivat saavutettavissa. Työssä korostettiin voimakkaasti kansallista johtajuutta ja läheistä yhteistyötä muiden lähetysjärjestöjen ja paikallisseurakuntien kanssa. Syksyllä 1965 nuoret miehet Frank Dietz ja John Hymus olivat evankeliointimatkalla Neuvostoliitossa. Heidän autonsa hajottua he tulivat hakemaan varaosia Suomesta. Varaosien hakumatka venyi muutamiksi viikoiksi. Sinä aikana nuorilla miehillä oli mahdollisuus kertoa OM:n työstä suomalaisille opiskelijoille. Alkuperäisessä vuoden 1966 OM:n vuosiraportissa George Verwer kertoo näin: "Ensimmäinen suomalaisryhmä osallistui OM:n kesäristiretkeen ja siinä oli yli 50 osanottajaa". Tuosta kesästä lähtien suomalaiset ovat olleet innokkaasti mukana OM:n työssä. Keväällä 1977 perustettiin Operaatio Mobilisaatio ry niminen yhdistys. OM:n toimisto on ollut vuodesta 1985 lähtien Tampereella. Toiminnan aikana yli 3000 ihmistä on osallistunut Suomesta käsin maailmanlaajuiseen lähetystyöhön. == Lähteet == == Aiheesta muualla == * Operaatio Mobilisaation kotisivu Luokka:Kansainväliset lähetystyöjärjestöt Luokka:Evankelis-kristilliset järjestöt
Ptolemaios VIII

Ptolemaios VIII Euergetes II Fyskon (, noin 182 eaa.Lendering – 26. kesäkuuta 116 eaa.) oli Egyptin faarao vuodesta 170 eaa. kuolemaansa asti. Vallassa hän oli ensimmäisen kerran vuosina 164–163 eaa. ja toisen kerran 145–116 eaa. Hänelle annettiin lisänimi Fyskon (osapuilleen "möhömaha") lihavuutensa takia. Hänen vanhempansa olivat Ptolemaios V ja Kleopatra I.Bunson s.317 == Elämä == Ptolemaios V:n kuoltua Ptolemaios VI:stä tuli faarao, mutta koska hän oli liian nuori hallitsemaan, hallitsi maata hänen äitinsä Kleopatra I. Vuonna 170 alkoi sota Egyptin ja seleukidien välillä. Egyptissä Ptolemaios Euergeteestä ja tämän siskosta Kleopatra II tehtiin Ptolemaios VI:n hallitsijakummpanit. Seuranneen valtataistelun jälkeen Ptolemaios Euergetes ajoi veljensä ja siskonsa maanpakoon vuonna 164 eaa. Ptolemaios Filometor haki tukea Roomasta. Ptolemaios Euergetes hallitsi yksin vuosina 164–163 eaa., mutta Ptolemaios Filometor pääsi palaamaan Egyptiin heinäkuussa 163 eaa. Ptolemaios Euergetes sai tyytyä hallitsemaan Kyrenaikaa. Ptolemaios VIII Euergetes pääsi palaamaan Egyptiin vuonna 145 eaa., kun hänen veljensä Ptolemaios Filometor kuoli. Hän meni naimisiin siskonsa Kleopatra II:n kanssa. Vuonna 141 eaa. hän meni naimisiin siskonsa Kleopatra II:n tyttären Kleopatra III:n kanssa, ilman että olisi eronnut siskostaan. Kleopatra III:n isä oli Ptolemaios VIII Euergeteen veli Ptolemaios Filometor. Vuonna 132 eaa. Aleksandriassa syttyi mellakoita, joiden takia Ptolemaios, Kleopatra III ja heidän lapsensa pakenivat Kyprokselle. Kleopatra II hallitsi yksin Aleksandriasta käsin vuoteen 127 eaa. asti. Maaseudun asukkaat taas suosivat Ptolemaiosta. Kleopatra II joutui pakenemaan Syyriaan vuonna 127 eaa., mutta hän palasi Ptolemaioksen kanssahallitsijaksi vuonna 124 eaa. Ptolemaios kuoli vuonna 116 eaa. == Lähteet == * * ===Viitteet=== == Aiheesta muualla == Luokka:Egyptin faaraot Luokka:Ptolemaiokset Luokka:100-luvulla eaa. syntyneet Luokka:Vuonna 116 eaa. kuolleet
In the Rectory of the Bizarre Reverend

In the Rectory of the Bizarre Reverend on suomalaisen doom metal-yhtye Reverend Bizarren ensimmäinen studioalbumi. Se julkaistiin vuonna 2002. Albumin nimi viittaa progressiivinen rock -yhtyeen, King Crimsonin debyyttialbumin, In the Court of the Crimson King, nimeen. Julkaisun kantta koristaa Francisco de Goyan varhaisempi, vuoden 1798, Noitasapatti (El aquelarre) teos. Wikimedia Commons, Francisco de Goya, muut työt. == Kappaleet == # # # # # # == Kokoonpano == * Albert Witchfinder (oik. Sami Hynninen) – basso, laulu * Peter Vicar (oik. Kimi Kärki) – kitara * Earl of Void (oik. Jari Pohjonen) – rummut, kitara, kosketinsoittimet == Arvostelut == * Allmusic: Allmusic review * Imperiumi: 9½/10Levyarvostelu: Reverend Bizarre - Slice of Doom Viitattu 1.11.2022. * Kulttuuritoimitus: Vielä kerran merkillisen pastorin residenssiin – Reverend Bizarre julkaisi massiivisen paketin varhaisia äänityksiään Viitattu 1.11.2022. * Soundi: Soundi == Lähteet == == Aiheesta muualla == * * Luokka:Vuoden 2002 esikoisalbumit Luokka:Reverend Bizarren albumit
Sörnäisten kurvi

Sörnäisten kurvi (), jota kutsutaan myös Sörkan kurviksi tai vain Kurviksi, on alue Helsingin itäisessä kantakaupungissa, Sörnäisten, Kallion ja Alppiharjun kaupunginosien kohtauspaikassa. Alue sijoittuu sen kohdan välittömään läheisyyteen, jossa Hämeentie tekee mutkan oikealle pohjoiseen mentäessä ja jossa siltä länteen haarautuu Helsinginkatu. Kurvi käsittää koko alueen Helsinginkadun ja Hämeentien risteyksessä. Sörnäisten kurvi on lukuisien joukkoliikenneyhteyksien solmukohdassa, jossa sijaitsee myös Sörnäisten metroasema. Yksi Kurvin maamerkeistä oli vakuutusyhtiö Kansan rakennus ja sen katolla sijainnut valotorni. Sodan jälkeen suomalaiset aikakauslehdet ylläpitivät Kurvin, Vaasankadun ja Linjojen seudun perinteisesti huonoa mainetta. Tuolloin Kurvin levoton maine johtui pääosin siitä, että pientalovaltaisen asuinalueen tuhannet lapset ja nuoret ottivat katutilan haltuunsa omasta ”vaarallisuudestaan” tietämättöminä. Levottomuuteen vaikuttivat myös alueen yömajat ja asuntolat. Apu-lehti julkaisi erityisesti 1950-luvulla rajuja reportaaseja Sörkan alamaailmasta, mutta 1960-luvulla kirjoittelu hiljeni, ja julkisuuskynnyksen ylittivät enää Vaasankadun viinatrokarit. ”Rieha-Helsinki” alkoi keskittyä enemmän Rautatieaseman seudulle. Kurvin läheisyydessä sijaitsevalla Vaasanpuistikolla on ollut 2010-luvulle asti levoton maine. Sitä on kutsuttu puhekielessä myös nimellä Piritori. Hieman etelämmäksi silloisen Itäisen Viertotien (nyk. Hämeentien) varteen oli 1870-luvulla rakennettu niin sanotut Suruttomain villat, ryhmä työläisten asuintaloja, jotka pääosin purettiin 1930-luvun alussa. Talvisodan toisena päivänä Vaasanpuistikkoon osui viisi räjähdyspommia, mikä aiheutti lähitaloihin varsin suuret sirpale- ja ikkunavauriot. Hämeentien ja Helsinginkadun kulmaan valmistui vuonna 1937 suuri rakennus, jota kutsuttiin Perämiehen taloksi siinä olleen ravintolan johdosta. Elanto osti talon 1950-luvulla, myi asunnot osakkeiksi ja antoi talolle nimen Hämeentähti. Myöhemmin taloa alettiin kutsua Kurvin taloksi. == Kuvia == Ns. Kurvin kulma, Helsinginkadun ja Hämeentien risteys, raitiovaunupysäkki. - G3618 (hkm.HKMS000005-km0000ok68).jpg|Sörnäisten kurvi etelään päin katsottuna vuonna 2016 eli ennen Hämeentien uudistusta joukkoliikennekaistoineen. Vasemmalla Sörnäinen, suoraan edessä Kallio ja Harju. Hämeentie, raitiovaunupysäkki, Hämeentie 35 paketissa. - G3621 (hkm.HKMS000005-km0000ok6e).jpg|Hämeentietä pohjoiseen katsottuna vuonna 2016. ==Lähteet== * === Viitteet === == Aiheesta muualla == Kurvi Luokka:Kallio Luokka:Alppiharju
II Crush the Insects

__NOTOC__ II: Crush the Insects on suomalaisen doom metal -yhtye Reverend Bizarren toinen studioalbumi. Se julkaistiin vuonna 2005. Albumi sisältää lyhemmän version Suomen virallisen singlelistan kakkoseksi nousseesta "Slave of Satan" -kappaleesta. Singleversion kesto on 20:59 minuuttia. Albumi nousi Suomen virallisen listan sijalle 36. == Kappaleet == # # # # # # # # == Muusikot == * Albert Witchfinder (Sami Hynninen) – basso ja laulu * Peter Vicar – kitara * Earl of Void – rummut == Arvostelut == * Allmusic: Allmusic review * Imperiumi.net: 9+/10Imperiumi.net: Levyarvio * Palasokeri.com: 9/10 * Soundi: Soundi: Levyarvio == Aiheesta muualla == * * == Lähteet == Luokka:Vuoden 2005 albumit Luokka:Reverend Bizarren albumit
Eduard Roschmann

Eduard Roschmann (25. elokuuta 1908 Graz, Saksa – 10. elokuuta 1977) oli SS:n Hauptsturmführer ja natsisotarikollinen, joka tunnettiin myös Riian teurastajana, sillä hän toimi Riian keskitysleirin komendanttina. Leirillä kuoli tuhansia juutalaisia, kun Roschmann oli sen komentajana. Sodan jälkeen Roschmann pakeni viranomaisilta korpraalin univormussa. Hän pakeni Argentiinaan ja muutti Paraguayhyn 1977, sen jälkeen kun Länsi-Saksa oli pyytänyt hänen luovuttamistaan. Hän kuoli sydänkohtaukseen samana vuonna. Roschmann esiintyy myös Frederick Forsythin romaanissa Odessan miehet. Luokka:Holokaustin toteuttamiseen osallistuneet Luokka:SS-sotilaat Luokka:Sotarikoksista syytetyt Luokka:Vuonna 1908 syntyneet Luokka:Vuonna 1977 kuolleet
Paul Blobel

Paul Blobel (13. elokuuta 1894 Potsdam, Saksa – 7. kesäkuuta 1951 Landsberg am Lech, Länsi-Saksa) oli SS-Standartenführer ja SD:n jäsen. Blobel otti osaa ensimmäiseen maailmansotaan ja saavutti ansiostaan ensimmäisen luokan rautaristin. Sodan jälkeen hän opiskeli arkkitehtuuria ja työskenteli ammatissa vuoteen 1931, jolloin hänet erotettiin. Tämän jälkeen Blobel liittyi natsipuolueeseen ja SS:ään. Saksan hyökättyä Neuvostoliittoon Blobel komensi Einsatzgruppe C:n Sonderkommando 4a:ta, joka toimi Ukrainassa. Blobelin joukkio syyllistyi Kiovan juutalaisten joukkomurhaan Babi Jarin rotkossa.HolocaustChronicle - 1941: Mass Murder Hänet vapautettiin palveluksesta alkoholismin vuoksi tammikuussa 1942. Heinäkuusta 1942 vuoteen 1945 hän työskenteli niin sanotun Aktion 1005:n johdossa tehtävänään polttaa kaikki miehitettyjen alueiden joukkohautojen ruumiit niin, ettei uhrien lukumäärää pystyttäisi koskaan selvittämään. Tämä työ tehtiin rautatiekiskoista rakennetuissa kehikoissa, joissa polttopuina käytettiin bensiinillä kasteltuja ratapölkkyjä. Blobel tuomittiin kuolemaan Nürnbergin prosessiin kuuluneessa Einsatzgruppen-oikeudenkäynnissä. Hänet teloitettiin hirttämällä Landsbergin vankilassa 7. kesäkuuta 1951. ==Populaarikulttuurissa== Paul Blobelin hahmo esiintyy Gerald Greenin kirjassa Polttouhrit ja siitä tehdyssä TV-sarjassa. == Lähteet == Luokka:Holokaustin toteuttamiseen osallistuneet Luokka:Saksan siviilihallinto valloitetuilla alueilla toisen maailmansodan aikana Luokka:Sotarikoksista teloitetut Luokka:SS-sotilaat Luokka:Sicherheitsdienst Luokka:Vuonna 1894 syntyneet Luokka:Vuonna 1951 kuolleet
Hanna Korvela

Hanna Korvela (s. 1968) on suomalainen Kuopiossa asuva tekstiilitaiteilija. Hänen vuonna 1994 perustamansa Hanna Korvela Design Oy suunnittelee, valmistaa ja markkinoi designtuotteita, joista tunnetuimpia ovat paperinarusta ja puuvillatrikoosta valmistetut Duetto-matot ja liturgiset tekstiilit. Yrityksen tuotteita viedään yli 15 maahanyle.fi, Hanna Korvela palkittiin muotoilupalkinnolla. Korvela mainitaan Maj Karman Kauniit Kuvat -yhtyeen kappaleessa "Katutyttöjen laulu". __notoc__ ==Huomionosoituksia== * Läänin taidetoimikunnan apuraha 1996 * Der Rote Punkt -designpalkinto 1997 * Design Innovation 1997 Competition, The Highest Design Quality, Design Zentrum, Essen * International Design Yearbook 1998 * Vuoden Nuori Yrittäjä 2000 * Pohjois- Savon taidetoimikunnan puolivuotinen työskentelyapuraha 2001 * Vuoden Yrittäjänainen 2006 * reddot-designpalkinto 2012 ==Lähteet== * http://iis.kuopio.fi/kuopiolainen/helmi02/korvelantiimi.htm * http://www.yrittajanaiset.fi/index.php?k=5184 ===Viitteet=== ==Aiheesta muualla== * Hanna Korvela Design Luokka:Suomalaiset tekstiilitaiteilijat Luokka:Vuonna 1968 syntyneet Luokka:Elävät henkilöt
Barbara Morgan

Barbara Morgan (s. 28. marraskuuta 1951) on yhdysvaltalainen opettaja ja NASA:n ensimmäinen opettaja-astronautti. Fresnosta kotoisin oleva opettaja matkusti STS-118-lennolla kansainväliselle avaruusasemalle vuonna 2007. Morgan toimi Christa McAuliffen varahenkilönä tämän valmistautuessa STS-51-L-lennolle. Challenger tuhoutui pian lähtönsä jälkeen 28. tammikuuta vuonna 1986 ja Morgan valittiin maan ensimmäiseksi opettaja-astronautiksi vuonna 1998, 12 vuotta McAuliffen kuoleman jälkeen. Barbara Morgan on naimisissa Clay Morganin kanssa ja hänellä on kaksi lasta. ==Aiheesta muualla== * NASA:n elämäkertasivut * Artikkeli Space Todayssa Luokka:Yhdysvaltalaiset avaruuslentäjät Luokka:Vuonna 1951 syntyneet Luokka:Elävät henkilöt
Codex Claromontanus

Codex Claromontanus on 500-luvulta peräisin oleva käsikirjoitus Paavalin kirjeistä. Se on kirjoitettu Codex Bezaen tavoin kreikaksi ja latinaksi vastakkaisille sivuille majuskelikirjoituksella pergamentille (vellum). Käsikirjoituksen nimesi Theodore Beza, koska hän hankki sen Clermont-en- Beauvaisisisita, Oisesta, Picardiesta Pariisin pohjoispuolelta. Käsikirjoitusta säilytetään Pariisissa Ranskan kansalliskirjastossa. == Lähteet == == Aiheesta muualla == *Michael D. Marlowe, Bible Research: Codex Claromontanus *Michael D. Marlowe, Bible Research: Codex Claromontanus: katalogi *List of New testament codices: Codex Claromontanus Luokka:Raamatun käsikirjoitukset Luokka:500-luvun kirjat
Jorge Núñez

Jorge Martín Núñez (s. 22. tammikuuta 1978 Asunción, Paraguay) on paraguaylainen jalkapalloilija. Puolustajana pelannut Núñez edusti kotimaansa seurojen lisäksi useita argentiinalaisia seuroja. Núñez aloitti uransa kotimaansa Club Guaraníssa ja Cerro Porteñossa, joiden jälkeen hän pelasi Argentiinassa Club Atlético Banfieldissa, Arsenal de Sarandíssa, Racing Club de Avellanedassa ja Estudiantesissa. Núñezin ensimmäinen maaottelu oli 2. huhtikuuta 2003 Hondurasia vastaan. Vuoden 2006 MM-kisoissa hän pelasi kaikissa Paraguayn kolmessa ottelussa. Núñez on pelannut 23 maaottelua ja tehnyt niissä yhden maalin vuosina 2003–2011.http://fifaworldcup.yahoo.com/06/en/w/player/245617_NUNEZ_Jorge.html == Lähteet == Luokka:Paraguaylaiset jalkapalloilijat Luokka:Vuonna 1978 syntyneet Luokka:Elävät henkilöt
Oeste

Oeste on Região Centron alueen ala-alue Portugalissa. Sen pinta-ala on 2 214,8 km² ja väkiluku noin 362 540 (2011). Alueen nimi tarkoittaa länttä. Oesten alueen suurimmat kaupungit ovat Caldas da Rainha, Torres Vedras ja Peniche. == Kunnat == * Alcobaça * Alenquer * Arruda dos Vinhos * Bombarral * Cadaval * Caldas da Rainha * Lourinhã * Nazaré * Óbidos * Peniche * Sobral de Monte Agraço * Torres Vedras ==Lähteet== *
Codex Washingtonianus

thumb|right|220px Codex Washingtonianus (Washington Manuscript of the Gospels) on Uuden testamentin käsikirjoitus, joka sisältää neljä kanonista evankeliumiaCodex Washingtonianus Or Washington Ms. Of The Gospels, at Islamic Awareness. Se on kirjoitettu pergamentille 300- tai 400-luvulla. Käsikirjoitus on mitä ilmeisimmin kopioitu useasta erilaisesta käsikirjoituksesta ja sen on kirjoittanut kaksi kirjuria. Käsikirjoituksen sijaintipaikka on Freer Gallery of Art Washingtonissa. Koodeksi koostuu 187 sivusta, joiden koko on 20.5-21 cm kertaa 13-14.5 cm, ja siinä on maalatut puiset kannet. Alkuperäiset kirjurit ovat tehneet käsikirjoitukseen useita korjauksia, ja joitakin korjauksia on tehty vielä 400- ja 500-lukujen välillä. Koodeksin osti Charles Lang Freer matkalla Egyptiin vuonna 1906 Freer + Sackler Galleries . == Lähteet == == Aiheesta muualla == * Henry A. Sanders, The New Testament Manuscripts in the Freer Collection, The Macmillan Company, New York – London 1918. * Skannattuja kuvia koodeksista Luokka:Raamatun käsikirjoitukset
Da Weasel

Da Weasel on vuonna 1993 Almadassa perustettu portugalilainen hip hop -yhtye. Sen keulahahmoina toimivat MC:t Pacman ja Virgul. Da Weasel sai vuonna 2004 MTV Europe Music Awardsin palkinnon "parhaana portugalilaisena yhtyeenä". == Diskografia == * 1993: More Than 30 Motherf*****s * 1994: Dou-lhe Com A Alma * 1997: 3º Capítulo * 1999: Iniciação A Uma Vida Banal - O Manual * 2001: Podes Fugir Mas Não Te Podes Esconder * 2004: Re-Definições * 2005: Ao Vivo Coliseus (livelevy) * 2006: Amor, Escarnio e Maldizer == Aiheesta muualla == * Viralliset sivut Luokka:Portugalilaiset hip hop -yhtyeet
Codex Tchacos

Codex Tchacos on muinainen koptilainen papyruskäsikirjoitus, koodeksikirja, joka on kirjoitettu noin vuonna 300. Se sisältää seuraavat kristilliset gnostilaiset kirjoitukset: * Juudaksen evankeliumi * Ensimmäinen Jaakobin ilmestys * Pietarin kirje Filippukselle * Allogeneen katkelma Koodeksi on merkittävä siksi, että se sisältää ainoan tunnetun kappaleen Juudaksen evankeliumista, jonka alkukirkko hylkäsi harhaoppisena ja joka oli kadoksissa 1700 vuotta ennen sen löytymistä uudelleen. Koodeksi löytyi El Minyasta Egyptistä 1970-luvulla, mutta sen tutkiminen ja käännöstyö alkoivat vasta vuonna 2001, kun sen omistaja Frieda Nussberger-Tchacos, joka hankki sen syyskuussa 2000, huolestui sen rappeutuvasta kunnosta ja siirsi sen baselilaiselle Maecenas-säätiölle. Koodeksi on nimetty Dimaratos Tchacoksen, koodeksin myyjän isän mukaan. Koodeksin ja erityisesti Juudaksen evankeliumin tutkimusta johti National Geographic Society, ja tutkimustulokset julkistettiin huhtikuussa 2006. == Aiheesta muualla == *National Geographic: Codex Tchacos, Frequently Asked Questions Luokka:Gnostilaisuus
Alentejo Central

Alentejo Central on osa Alentejon aluetta Portugalissa. Siellä sijaitsee Évoran piiri ja Portalegren piiriin kuuluva Souselin kunta. Suurimmat kaupungit ovat Évora ja Montemor-o-Novo. Alentejo Centralin pinta-ala on 7 227 km² ja väkiluku noin 166 822 (2011). == Kunnat == * Alandroal * Arraiolos * Borba * Estremoz * Évora * Montemor-o-Novo * Mourão * Portel * Redondo * Reguengos de Monsaraz * Sousel * Vendas Novas * Viana do Alentejo * Vila Viçosa ==Lähteet== Luokka:Portugalin alueet
Aleksanteri Nevskin katedraali (Tallinna)

Aleksanteri Nevskin katedraali () on Viron pääkaupungissa Tallinnan Toompealla sijaitseva, vuonna 1900 valmistunut ortodoksikatedraali. Katedraalin rakennutti Vironmaan kuvernööri Sergei Šahovskoi ja sen suunnitteli arkkitehti Mihhail Preobraženski. Katedraalin rakennuttaminen liittyi Baltian venäläistämispolitiikkaan ja se onkin nähty joskus sorron symbolina. ==Historia== thumb|vasen|Katedraalin kirkonkello. Aleksanteri Nevskin katedraalin rakennuttaminen liittyi 1800-luvun lopun venäläistämispolitiikkaan. Aleksanteri III:n valtakauden luterilaisuuden vastaiseen politiikkaan vaikutti etenkin pyhän synodin yliprokuraattori Konstantin Pobedonostsev, jonka mielestä vain ortodoksit olivat todellisuudessa uskollisia valtiovallalle ja luterilainen kirkko muodosti näin hidasteen Baltian sulauttamisessa muuhun valtakuntaan. Vironmaan kuvernööri Sergei Šahovskoi oli erityisen aktiivinen venäläistämisen kannattaja ja myös hän piti uskonnon roolia oleellisena venäläistämisprosessin kannalta. Tallinnassa häntä huolestutti myös se, että kaupungin siluetti poikkesi venäläiskaupungeista. Venäläiskaupungit tunnisti hänen mukaansa erityisesti kirkkojen ja luostarien kupoleista, jollaiset puuttuivat Tallinnan kaupunkikuvasta. Aleksanteri Nevskin katedraalin rakennustyöt muodostuivatkin Šahovskoin lempihankkeeksi. Katedraalin suunnitteli arkkitehti Mihhail Preobraženski (1854–1930) ja sen rakennustyöt alkoivat vuonna 1894 ja ne valmistuivat vasta Šahovskoin kuoleman jälkeen. Vuonna 1900 valmistunut katedraali sai nimensä vuonna 1242 Saksalaisesta ritarikunnasta Peipsijärven taistelussa voiton ottaneesta Aleksanteri Nevskistä. Toompealle rakennettu katedraali hallitsi sittemmin kaupunkikuvaa hieman Helsinkiin vuonna 1860 valmistuneen Uspenskin katedraalin tapaan. Katedraalista muodostui paikallisten silmissä sorron symboli ja tähän liittyen se päätettiin purkaa vuonna 1924. Purkutöitä ei kuitenkaan koskaan toteutettu rahan puutteen takia. Neuvostoaikana katedraali oli puolestaan käyttämätön valtion uskonnon vastaisen politiikan takia ja Neuvostoliiton hajottua katedraalia on kunnostettu useaan otteeseen. ==Rakennus== Katedraalin tapuleissa on 13 kirkonkelloa, joista painavin on painoltaan 15 tonnia. Katedraalin sisätilat on koristeltu ikoneilla ja mosaiikeilla. Sen tilat on suunniteltu 1 500:lle kävijälle. == Lähteet == == Aiheesta muualla == Luokka:Katedraalit Luokka:Tallinnan kirkot Luokka:Tallinnan nähtävyydet Luokka:Viron kivikirkot
Alentejo Litoral

Alentejo Litoral on osa Alentejon aluetta Portugalissa. Sen pinta-ala on 5 261 km² ja väkiluku noin 97 925 (2011). Alentejo Litoral rajoittuu Setúbalin niemimaahan, Alentejo Centraliin, Baixo Alentejoon, Algarveen ja lännessä Atlantin valtamereen. == Kunnat == * Alcácer do Sal * Grândola * Odemira * Santiago do Cacém * Sines ==Lähteet== Luokka:Portugalin alueet
Tâmegan alue

Tâmega on Região Norten alueen ala-alue Portugalissa. Se on nimetty Tâmega- joen mukaan. Tâmegan alueen pinta-ala on 26 629 km² ja väkiluku noin 550 516 (2011). == Kunnat == * Amarante * Baião * Castelo de Paiva * Cinfães * Felgueiras * Lousada * Marco de Canaveses * Mondim de Basto * Paços de Ferreira * Paredes * Penafiel * Resende * Ribeira de Pena ==Lähteet== Luokka:Portugalin alueet
Alto Alentejo

Alto Alentejo on osa Alentejon aluetta Portugalissa. Sen pinta-ala on 6 230 km² ja väkiluku noin 118 410 (2011). Alto Alentejo sijaitsee kokonaan sisämaassa ja sillä on yhteistä rajaa Espanjan kanssa. == Kunnat == * Alter do Chão * Arronches * Avis * Borba * Campo Maior * Castelo de Vide * Crato * Elvas * Fronteira * Gavião * Marvão * Monforte * Mora * Nisa * Ponte de Sor * Portalegre ==Lähteet== Luokka:Portugalin alueet
Setúbalin niemimaa

Setúbalin niemimaa () on Lissabonin alueen ala-alue Portugalissa. Sen pinta- ala on 1 421 km² ja väkiluku noin 779 399 (2011). Setúbalin niemimaan suurin kaupunki on Setúbal, jonka mukaan alue on nimetty. == Kunnat == * Alcochete * Almada * Barreiro * Moita * Montijo * Palmela * Seixal * Sesimbra * Setúbal ==Lähteet== Luokka:Lissabonin alue Luokka:Portugalin alueet
Satellaview

Satellaview on Nintendon Super Famicomille (SNES) vain Japanissa julkaistu satelliittimodeemi-lisäosa, jolla pystyi lataamaan pelejä satelliittiyhteyden kautta. Laitteen nimen arvellaan tulevan sanoista ”satellite” ja ”view”, tosin laitteen koko nimeä käytetään harvoin; yleisin nimi on BS-X, jossa BS tulee sanoista Broadcast Satellaview ja X tuntemattomasta tai nimettömästä. BS-X:n julkaisi ja kehitti Nintendo, ja toiminnasta vastasi St. GIGA. BS-X:lle julkaistut pelit voi jaotella seuraaviin kategorioihin: *Uudelleenjulkaisut *Erikoisjulkaisut, kuten uusia osia jo olemassa oleviin pelisarjoihin. *Remake-versioita Famicom-peleistä. *Muokattuja Super Famicom -pelejä. *Originaalit pelit Huhuista huolimatta Satellaview ei ollut tappiollinen. Satellaview oli toiminnassa 23. huhtikuuta 1995 – 30. kesäkuuta 2000. Uusia pelejä ilmestyi vuoteen 1999 asti. Ensimmäisen oli BS Zelda, remake-versio Famicomin pelistä Zelda no Densetsu (The Legend of Zelda). ==Katso myös== * PlayCable (Intellivision) * Sega Channel (Sega Mega Drive) == Lähteet == ==Aiheesta muualla== *BS-X -yleistietoa *Virallinen Satellaview AV selector Luokka:Nintendon lisälaitteet de:Zubehör zum Super Nintendo Entertainment System#Satellaview (BS-X) ru:Super Nintendo Entertainment System#Satellaview
Andrea Bargnani

Andrea Bargnani (s. 26. lokakuuta 1985 Rooma) on italialainen ammattilaisuransa lopettanut koripalloilija ja pelipaikaltaan iso laitahyökkääjä. Kaudet 2003–2006 Bargnanin pelasi italialaisessa Benetton Trevisossa. Toronto Raptors varasi Bargnanin ensimmäisenä vuoden 2006 NBA:n varaustilaisuudessa, tehden hänestä ensimmäisen eurooppalaisen pelaajan, joka varattiin NBA:han varaustilaisuuden ensimmäisenä pelaajana. Bargnani pelasi Raptorsissa seitsemän kautta. Hänen pistekeskiarvonsa näiden vuosien ajalta on 15,2, levypallokeskiarvonsa 4,8 ja syöttökeskiarvonsa 1,3. Heinäkuussa 2013 hän siirtyi New York Knicksiin pelaajakaupassa, jossa Raptors sai vaihdossa muun muassa Steve Novakin ja kolme varausvuoroa. Kaudella 2014–2015 Bargnanilla oli jalkavaivoja, ja hän pelasi vain 29 ottelussa. Heinäkuussa 2015 Bargnani siirtyi arvioiden mukaan yhden vuoden ja 1,4 miljoonan dollarin minimisopimuksella Brooklyn Netsiin, jossa hän voi halutessaan jatkaa vielä toisen vuoden.http://www.nba.com/2015/news/07/12/brooklyn-nets-andrea- bargnani-agree-in-principle.ap/http://www.mtv.fi/sport/muut- lajit/koripallo/artikkeli/nba-konkari-bargnani-new-yorkista-new- yorkiin/5223322 Hän siirtyi kuitenkin vuonna 2016 Laboral Kutxa Baskoniaan. == Lähteet == == Aiheesta muualla == * Virallinen kotisivu * NBA:n pelaajaprofiili * Lega Basketin pelaajaprofiili Luokka:Italialaiset koripalloilijat Luokka:Vuonna 1985 syntyneet Luokka:Elävät henkilöt
Lella Lombardi

Maria Grazia "Lella" Lombardi (26. maaliskuuta 1941 Frugarolo, Italia – 3. maaliskuuta 1992 Milano, Italia) oli italialainen kilpa-autoilija ja Formula 1 -kuljettaja. Lella Lombardi on edelleen ainoa naispuolinen kuljettaja, joka on yltänyt pisteille Formula 1 -sarjan MM-osakilpailussa. Lombardi sijoittui kuudenneksi vuoden Espanjan GP:ssä. Koska 75 kierroksen mittaiseksi aiottu kilpailu keskeytettiin onnettomuuden takia jo 29 kierroksen jälkeen, kaikki pisteet puolitettiin, ja Lombardikin sai kuudennesta tilastaan vain puoli pistettä. Lombardi kilpaili Formula-ykkösissä vuosina –, ja osallistui kaikkiaan 12 osakilpailuun Brabham-, March- ja Williams-talleissa. Viisi kisaa päättyi keskeytykseen; kahdesti hän karsiutui kilpailusta. Pistesija irtosi Marchilla. Lombardin toiseksi paras sijoitus oli seitsemäs, mutta siitä ei vielä tuolloin annettu pisteitä. Lombardi menestyi kohtalaisesti Formula Monza- ja Formula 3 -luokissa 1970-luvun alkuvuosina. Kaudella 1973 hän voitti Italian Ford Mexico -mestaruuden. Hän tuli F1-kuvioihin vuoden 1974 Brands Hatchsin osakilpailussa, mutta karsiutui aika-ajossa (karsiutuneiden joukossa oli myös Suomen Leo Kinnunen). F1-uransa jälkeen Lombardi kilpaili eri urheiluautoluokissa kuten amerikkalaisessa Nascar-sarjassa aina 1980-luvulle saakka, kunnes sairastui syöpään. Hän kuoli hieman ennen 51-vuotispäiväänsä vuonna 1992. == Muuta == Ennen kilpa-ajajan uraansa Lombardi ajoi perheensä teurastamon kuljetusautoa. Seksuaaliselta suuntaukseltaan hän oli lesbiaani. ==Lähteet== ==Aiheesta muualla== * Grandprix.com / Lombardi Luokka:Italialaiset Formula 1 -kuljettajat Luokka:Italialaiset autourheilijat Luokka:Vuonna 1941 syntyneet Luokka:Vuonna 1992 kuolleet
Stam1na (albumi)

Stam1na on lemiläisen metalliyhtye Stam1nan 2. maaliskuuta 2005 julkaistu debyyttialbumi. Albumin kappalemateriaali koostuu pääosin uudelleen soitetuista versioista Stam1nan aiempien demojen ja omakustanteiden kappaleista, mutta levyltä löytyy myös kokonaan uusia kappaleita, joita ovat "Ristiriita", "Kaikki kääntyy vielä parhain päin", "Tuomittu, syyllinen" sekä yhtyeen esikoissinglenäkin julkaistu "Kadonneet kolme sanaa". Albumi nousi julkaisuviikollaan Suomen albumilistan sijalle 13. Levyn sanoitukset ovat laulaja-kitaristi Antti Hyyrysen käsialaa, ja sävellyksistä vastaavat yhdessä Hyyrynen ja kitaristi Pekka Olkkonen. Kappaleet on sovittanut Stam1na. == Kappaleet == Kaikki sanoitukset Antti Hyyrynen. Sovitukset Stam1na, ellei toisin mainita. # # # # # # # # # # # == Singlet == === Kadonneet kolme sanaa === # # # Erilaisen rakkauden todistaja (demo '03) -musiikkivideo Julkaistiin 26. tammikuuta 2005. === Paha arkkitehti === # # # Ristiriita (live) -musiikkivideo Julkaistiin 14. syyskuuta 2005. == Kokoonpano == * Antti Hyyrynen – laulu, kuorohuudot, kitara ja basso * Pekka Olkkonen – soolokitara, kuorohuudot * Teppo Velin – rummut, kuorohuudot === Vierailijat === * Miitri Aaltonen – taustalaulu kappaleissa "Peto rakasti sinua" ja "Koirapoika" * Kaisu Kärri – laulu kappaleessa "Sananen lihasta" == Arvostelut == * Soundi: http://www.soundi.fi/levyarviot/stam1na-stam1na * Desibeli.net: http://desibeli.net/arvostelu/1584 * Imperiumi.net: http://www.imperiumi.net/index.php?act=albums&id;=3113 == Aiheesta muualla == * Stam1nan virallinen sivusto * Stam1na-e-kortti * * * == Lähteet == Luokka:Vuoden 2005 esikoisalbumit Luokka:Stam1nan albumit Luokka:Miitri Aaltosen tuottamat albumit Luokka:Sakara Recordsin albumit
KSVCD

KSVCD () on muokattu MPEG-1 ja MPEG-2 standardien GOP-rakenteesta ja kvantisointimatriisista. Sen avulla on mahdollista luoda yli 120 minuuttia lähes DVD-laatuista kuvamateriaalia (lähdemateriaalista riippuen) yhdelle CD-R/RW -aihiolle. == Katso myös == *KVCD Luokka:Koodausmenetelmät
Pinhal Interior Norte

Pinhal Interior Norte on Região Centron ala-alue Portugalissa. Sen kaikki kunnat kuuluvat Coimbran ja Leirian piireihin. Alue sijaitsee kokonaisuudessaan sisämaassa ja rajoittuu Dão-Lafõesiin, Serra da Estrelaan, Cova da Beiraan, Pinhal Interior Suliin, Médio Tejoon, Pinhal Litoraliin ja Baixo Mondegoon. Pinhal Interior Norten pinta-ala on 2 617 km² ja väkiluku noin 131 468 (2011). == Kunnat == * Alvaiázere * Ansião * Arganil * Castanheira de Pêra * Figueiró dos Vinhos * Góis * Lousã * Miranda do Corvo * Oliveira do Hospital * Pampilhosa da Serra * Pedrógão Grande * Penela * Tábua * Vila Nova de Poiares ==Lähteet== Luokka:Portugalin alueet Luokka:Região Centro
Ladytron

Ladytron on Liverpoolissa, Englannissa vuonna 1999 perustettu elektropopyhtye. Yhtyeeseen kuuluvat Helen Marnie (laulu, syntetisaattorit), Mira Aroyo (laulu, syntetisaattorit), Daniel Hunt (syntetisaattorit, kitara, laulu) ja vuoteen 2023 saakka Reuben Wu (syntetisaattorit.) http://www.voxy.co.nz/entertainment/ladytron-interview-reuben-wu/319/52141 Yhtyeen soundissa yhdistyvät muun muassa elektropop, new wave sekä shoegazing. Yhtye itse kuvaa tyyliään "elektroniseksi popiksi." Jotkut yhtyeen kappaleista, joissa Aroyo laulaa, sisältävät sanoituksia tämän äidinkielellä, bulgariaksi. Yhtyeen nimi on otettu Roxy Musicin kappaleesta Ladytron. Entisen Roxy Musicin jäsenen Brian Enon mukaan Ladytron on "parasta englantilaista pop-musiikkia."https://www.youtube.com/watch?v=RS0NGfXSz68 ==Historia== Ladytron sai alkunsa vuonna 1999, kun liverpoolilaiset ystävykset Daniel Hunt ja Reuben Wu tapasivat Helen Marnien ja Mira Aroyon. Marnie oli kotoisin Glasgow'sta ja Aroyo Sofiasta. Yhtyeen ensimmäisellä singlellä He Took Her to a Movie laulajana toimi vielä Lisa Eriksson, mutta tämän jälkeen Ladytron muotoutui nykyiseen kokoonpanoonsa. Debyyttialbumin 604 singleistä Playgirl toi yhtyeelle paljon huomiota. Toinen levy Light & Magic ilmestyi 2002 ja singlet Seventeen, Evil sekä Blue Jeans nousivat pieniksi hiteiksi, varsinkin elektropiireissä. Pitkän kiertueen jälkeen alkoi materiaalin työstäminen kolmannelle albumille. 2005 ilmestynyt albumi sai nimekseen Witching Hour, jolla yhtyeen tyyli muuttui astetta raskaampaan ja synkempään suuntaan edellisten albumien kevyestä elektropopista. Singlet Sugar ja Destroy Everything You Touch nousivat yhtyeen tunnetuimpien kappaleiden joukkoon. Neljäs studioalbumi Velocifero ilmestyi kesäkuussa 2008. Reuben Wu erosi yhtyeestä maaliskuussa 2023 keskittyäkseen uraansa valokuvaajana. ==Tyylilaji== Ladytronin musiikkia voi kuvailla elektroniseksi popmusiikiksi. Yhtye käyttää instrumentteinaan pääasiassa syntetisaattoreita ja on saanut paljon vaikutteita 80-luvun popmusiikista. Helen Marnie on yhtyeen pääasiallinen laulaja, mutta myös Mira Aroyo laulaa monilla kappaleilla, joista osalla äidinkielellään bulgariaksi. ==Ladytron Suomessa== Yhtye on esiintynyt Suomessa kuusi kertaa: Koneisto-festivaaleilla kesällä 2001 sekä huhtikuussa 2007 Nine Inch Nailsin lämmittelijänä Helsingin jäähallissa ja omalla klubikeikallaan Nosturissa. Neljännen vierailunsa yhtye teki Tavastia- klubille joulukuussa 2008. Viidennen vierailun yhtye teki vuoden 2009 Ruisrockissahttp://www.noise.fi/livearvostelut/?id=691 ja kuudennen Helsingissä The Circus-klubilla toukokuussa 2011. == Nykyinen kokoonpano == * Helen Marnie * Mira Aroyo * Daniel Hunt == Diskografia == * 604 (2000) * Light & Magic (2002) * Softcore Jukebox (2003; kokoelma) * Witching Hour (2005) * Extended Play (2006) (tupla-EP) * Velocifero (2008) * Best of 00-10 (2011) * Gravity the Seducer (2011) * Ladytron (2019) * Time's Arrow (2023) == Lähteet == == Aiheesta muualla == * Yhtyeen virallinen kotisivu Luokka:Brittiläiset elektronisen musiikin yhtyeet Luokka:Brittiläiset rockyhtyeet Luokka:Brittiläiset synthpop-yhtyeet Luokka:Elektro
Pinhal Interior Sul

Pinhal Interior Sul on Região Centron ala-alue Portugalissa. Se jakautuu Castelo Brancon ja Santarémin piireihin. Pinhal Interior Sulin pinta-ala on 1 906 km² ja väkiluku 40 705 (2011). == Kunnat == * Mação * Oleiros * Proença-a- Nova * Sertã * Vila de Rei ==Lähteet== Luokka:Portugalin alueet Luokka:Região Centro
Kuroshio (1938)

Kuroshio () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin Fujinagatalta, missä köli laskettiin 31. elokuuta 1937. Alus laskettiin vesille 25. lokakuuta 1938 ja otettiin palvelukseen 27. tammikuuta 1940.Whitley 1988, s. 201. == Palvelus == Tyynenmeren sodan alkaessa alus oli 2. hävittäjälaivueen 15. hävittäjäviirikössä. Alus osallistui niin kutsuttiin Tokion pikajunaan, joka huolsi japanilaisia tukikohtia. Se lähti Kagerōn, Oyashion ja Michishion kanssa Vilasta kuljettamaan joukkoja Kolombangaraan. Kuroshio, Oyashio ja Kagerō osuivat 8. toukokuuta 1943 miinoihin Blackettinsalmessa Arundalinsaaren ja Kolombangaran välillä. Kagerō ja Oyashio vaurioituivat pahoin ja Kuroshio upposi. Yhdysvaltain laivaston ja merijalkaväen lentokoneet upottivat vaurioituneet alukset myöhemmin. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät * CombinedFleet.com: Kuroshion historia Luokka:Tyynenmeren hylyt Luokka:Kagerō- luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Friedrich Jeckeln

Friedrich Jeckeln (2. helmikuuta 1895 Hornberg – 3. helmikuuta 1946 Riika) oli SS-kenraali, joka palveli poliisi- ja SS-johtajana Neuvostoliitossa toisen maailmansodan aikana. Jeckeln johti yhtä suurimmista Einsatzgruppeista ja oli vastuussa satojen tuhansien juutalaisten murhaamisesta. Ensimmäisessä maailmansodassa Jeckeln palveli tykistöupseerina ja sai myös lentäjän koulutuksen. Hänet palkittiin toisen luokan rautaristillä ja mustalla haavoittumismerkillä. Palveluksensa jälkeen Jeckeln työskenteli insinöörinä, kunnes liittyi Saksan kansallissosialistiseen työväenpuolueeseen lokakuussa 1921. Toisen maailmansodan alussa hän palveli Waffen-SS:n Totenkopf- divisioonassa. Vuonna 1941 hänen uransa etulinjassa oli ohi, sillä Heinrich Himmler teki hänestä vallattujen itäisten alueiden eli Ostlandin poliisijohtajan Walter Stahleckerin jälkeen. Hänen päätehtävänään oli partisaanitoiminnan murskaaminen ja juutalaisväestön tuhoaminen. Helmikuussa 1945, ollessaan Waffen-SS-kenraali ja poliisijohtaja, Jeckeln nimitettiin SS- Freiwilligen-Gebirgs-Korpsin komentajaksi ja myös täydennysjoukkojen ja Eteläisen Länsi-Saksan korkeimmaksi poliisi- ja SS-komentajaksi. Sodan jälkeen hän jäi puna-armeijan vangiksi, ja asetettiin oikeuden eteen Riiassa Latviassa. Jeckelnin oikeudenkäynti alkoi 3. helmikuuta 1946, ja hänet teloitettiin samana päivänä. == Aiheesta muualla == Luokka:Natsi-Saksan miehityshallinnon johtajat Luokka:Ostlandin valtakunnankomissariaatti Luokka:Saksalaiset teloitetut Luokka:Sotarikoksista teloitetut Luokka:SS- kenraalit Luokka:Vuonna 1895 syntyneet Luokka:Vuonna 1946 kuolleet
Tama Seisakusho

Tama Seisakusho on japanilainen rumpuvalmistaja, jonka kenties tunnetuin tuotemerkki on Tama. Tama Seisakusho on Hoshino Gakki MFG. Co -konsernin tytäryhtiö. Saman konsernin tuotteita ovat muun muassa Ibanez-kitarat. ==Historia== Tama Seisakusho perustettiin vuonna 1962, jolloin tuotanto keskittyi sähkökitaroiden ja vahvistimien valmistukseen. Star-merkkisten rumpujen valmistus alkoi vuonna 1965. Vuonna 1974 rumpujen osalta tuotemerkiksi tuli Tama. Vuonna 1978 Tama osti yhdessä Drum Workshopin kanssa konkurssiin ajautuneen Camco Drum Companyn. Sopimuksen mukaan Tama sai kaupassa itselleen Camcon tuotemerkin, designin, suunnitelmat ja patenttioikeudet. Camco valmisti 1970-luvun lopulla rumpupedaaleja, jotka Tama sai kaupassa itselleen. Tämä merkitsi Tamalle läpilyöntiä rumpumarkkinoilla, sillä Taman rummuissa yhdistyivät nyt edulliset rummut ja korkealaatuiset rumputarvikkeet. Vuonna 1984 valmistuivat ensimmäiset Tama-merkkiset sähkörummut. ==Rumpaleita== Taman rummuilla soittavat muun muassa: *Charlie Benante (Anthrax) *Gustav Schäfer (Tokio Hotel) *Frank Beard (ZZ Top) *John Dolmayan (System of a Down) *Dave Grohl (Nirvana) *Jukka Nevalainen (Nightwish) *Taylor Hawkins (Foo Fighters) *Dave Lombardo (Slayer) *Mike Portnoy (Adrenaline Mob, ex-Dream Theater, ex-Avenged Sevenfold) *Christoph Schneider (Rammstein) *David Silveria (Korn) *Scott Travis (Judas Priest) *Lars Ulrich (Metallica) *Bill Ward (Black Sabbath) *John Tempesta (White Zombie) *Simon Phillips (Toto) *Stewart Copeland (The Police) *Dominic Howard (Muse) *Jason Bittner (Shadows Fall) *Uli Kusch (Helloween) *Kaasu Karppinen (HIM) *Ron Welty (The Offspring) *Ryan Vikedal (Nickelback) *Raymond Herrera (Fear Factory) *Janne Hyrkäs (Mokoma) *Teppo Velin (Stam1na) *Jari Salminen (Poets of the Fall) *Simo Kairistola (Viikate) *Ed Graham (The Darkness) *Keith Harris (The Black Eyed Peas) *John Quinn (Snow Patrol) *Shauney Baby *Alan Evans (Soulfly) *Brann Dailor (Mastodon) *Daniel Svensson (In Flames) *Matt Byrne (Hatebreed) *Rocky Gray (Evanescence) *Dave Mackintosh (DragonForce) *Franco Sesa (Celtic Frost) *Nico Mäkelä (The Shredding) *Nick Oshiro (Static-X) ==Aiheesta muualla== *Taman kotisivut Luokka:Lyömäsoitinvalmistajat Luokka:Japanilaiset teollisuusyritykset
Beira Interior Norte

Beira Interior Norte on Portugalin Região Centroon kuuluva ala-alue. Se rajoittuu Douroon, Beira Interior Suliin, Cova da Beiraan, Serra da Estrelaan, Dão-Lafõesiin ja idässä Espanjaan. Beira Interior Norten pinta-ala on 4 251 km² ja väkiluku noin 104 417 (2011). == Kunnat == * Almeida * Celorico da Beira * Figueira de Castelo Rodrigo * Guarda * Manteigas * Meda * Pinhel * Sabugal * Trancoso ==Lähteet== Luokka:Portugalin alueet Luokka:Região Centro
Metroid Prime Pinball

Metroid Prime Pinball on vuonna 2005 julkaistu Metroid-teemainen flipperipeli Nintendo DS:lle. Metroid Prime Pinball hyödyntää Metroid Primen graafista tyyliä ja tarinallisia elementtejä, ja pelin laudat pohjautuvat Primen kenttiin. Pelin on kehittänyt brittiläinen pelitalo Fuse Games. == Pelaaminen == Peli on radoiltaan pääosin kuin mikä tahansa flipperi. Normaalista flipperistä poiketen esimerkiksi pelaaja voi ampua, radalla voi vaellella vihollisia ja pallo voi hyppiä seiniä pitkin. Pelin tavoitteena on saada 12 Chozojen artefaktia neljältä eri pöydältä, ja saavuttaa pääsy artefaktitemppeliin tuhoamaan loppuvastus Metroid Prime. Pelin pallo on Metroid-pelien sankari Samus Aran. == Aiheesta muualla == * Metroid Prime Pinball Nintendo Suomen kotisivuilla * Metroid Prime Pinball Nintendo.com- sivustolla Luokka:Metroid-pelit Luokka:Nintendo DS -pelit Luokka:Flipperipelit Luokka:Vuoden 2005 videopelit
Serra da Estrelan alue

Serra da Estrela on samannimisen vuoristoalueen mukaan nimetty Região Centron ala-alue Portugalissa. Se rajoittuu Dão-Lafõesiin, Beira Interior Norteen, Cova da Beiraan ja Pinhal Interior Norteen. Serra da Estrelan alueen pinta-ala on 872 km² ja väkiluku noin 43 737 (2011). == Kunnat == * Fornos de Algodres * Gouveia * Seia ==Lähteet== Luokka:Portugalin alueet Luokka:Região Centro
Alghazanth

Alghazanth oli suomalainen black metalia soittava yhtye, joka perustettiin Jyväskylässä vuonna 1995. Alghazanth on ilmoittanut lopettavansa kahdeksannen studioalbuminsa Eight Coffin Nails jälkeen, joka julkaistiin 31. maaliskuuta 2018.iTunes: Alghazanth – Eight Coffin Nails ==Musiikki== Alghazanthin black metal yhdistelee tyylin melodisempaa ja primitiivisempää puolta. "Sirkkelikitaroiden" vastapainoksi koskettimilla on sijansa yhtyeen musiikissa. Sanoittaja-rumpali Gorath Moonthorn on sanonut Alghazanthin uskovan pelkän "runnomisen" sijaan tunnelmoinnin ja jylhyyden voimaan. Rumpali Gorath Moonthorn vastaa yhtyeen sanoituksista, jotka käsittelevät black metallille ominaisesti ihmisen pimeitä puolia, satanismia sekä yleistä okkultismia. Moonthorn on tehnyt sanoituksia myös muille yhtyeille, kuten Sotajumalalle ja Obscurantille. == Jäsenet == Yhtyeen kokoonpanossa tapahtui merkittävä muutos levyjen The Polarity Axiom ja Wreath of Thevetat välillä, kun kolme bändin silloisesta kuudesta jäsenestä erosi yhtyeestä. Lähteneiden jäsenten tilalle bändiin liittyivät kosketinsoittaja Ekholm ja laulaja-basisti Goat Tormentor.Alghazanthin kotisivut Nykyinen kokoonpano * Thasmorg – laulu, basso * Mordant – kitara * Vexd – kitara * Gorath Moonthorn – rummut ==Diskografia== ;Studioalbumit * * * * * * * * EP:t * ;Split-albumit * ;Demot * * * ==Lähteet== ==Aiheesta muualla== * Yhtyeen kotisivut * * Luokka:Suomalaiset black metal -yhtyeet
O RLY?

O RLY?, lyhennys ilmaisusta ”Oh, really?” (vap. suom. ”Ihanko tosi?”), on suosittu Internetin ilmiö eli meemi. Fraasi ”O RLY?” tuli alkujaan suosituksi internetfoorumeilla vuoden 2003 puolivälissä. == Alkuperä == Alkuperäiskappale O RLY?:n pöllökuvasta perustuu valokuvaaja John Whiten ottamaan valokuvaan, jonka kuvaaja lähetti alt.binaries.pictures.animals-uutisryhmään.Alkuperäinen kuva Pöllökuva levisi nopeasti muille web-sivuille, kuten Farkille ja YTMND:lle, mistä seurasi lisää pöllöaiheisia kuvanmuokkauksia. == Muunnelmat == O RLY?:stä on tehty monia muunnelmia, esimerkiksi: *O WILLY (mukana kuva Bel-Airin Prinssistä, pilankohteena Will Smith) *BOB MRLY (kuvassa reggae- laulaja Bob Marley) *Ranskalaiselta näyttävä pöllö, jolla on viikset ja baskeri. Yleensä kuvassa lukee ”O vraiment?” ( ’todella’). === O RLY? -ASCII- piirrokset === ___ {o,o} )__) -"-"- O RLY? ___ {o.o} -"-"- YA RLY ___ {o,o} (__(| -"-"- NO WAI! O RLY?:stä tehtyjä ASCII-versioita. === O RLY? -tietokonemato === 10\. toukokuuta 2006 tietoturvayhtiö Sophos löysi Hoots.A-tietokonemadon, joka lähettää ”O RLY?” -pöllön kuvia saastuneesta tietokoneesta verkkotulostimiin.Sophos.com == Lähteet == == Aiheesta muualla == * Orlyowl.com (arkistoitu 12.5.2008) Luokka:Internet-slangi Luokka:Internet- ilmiöt de:Liste von Abkürzungen (Netzjargon)#O
Baixo Alentejo

Baixo Alentejo on osa Alentejon aluetta Portugalissa. Se rajoittuu Alentejo Centraliin, Alentejo Litoraliin, Algarveen ja idässä Espanjaan. Baixo Alentejon pinta-ala on 8 505 km² ja väkiluku noin 126 692 (2011). == Kunnat == * Aljustrel * Almodôvar * Alvito * Barrancos * Beja * Castro Verde * Cuba * Ferreira do Alentejo * Mértola * Moura * Ourique * Serpa * Vidigueira ==Lähteet== Luokka:Portugalin alueet
Call Me

Call Me voi viitata seuraaviin: * Call Me, yhdysvaltalaisen soul-laulaja Al Greenin albumi vuodelta 1973. * ”Call Me”, Blondie-yhtyeen levyttämä kappale, elokuvan American Gigolo tunnuskappale. * ”Call Me”, Deee-Liten kappale ja single. * ”Call Me”, Feminnemin kappale ja single. * ”Call Me”, Janina Frostellin kappale ja single. * ”Call Me”, Go Westin kappale. * ”Call Me”, Jamelian kappale ja single. * ”Call Me”, Sweetin kappale ja single. * ”Call Me”, Roni Tranin kappale ja single. * ”Call Me”, Bonnie Tylerin kappale ja single. * ”Call Me”, Ánna Víssin kappale ja single.